Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 553/13/4401	Komárno, 17.12.2014
EEČ : 2-30-198-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 334/2012 Zbierky zákonov.

Rozhodol: 	prokurátor Okresnej prokuratúry Komárno
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
sa v skúšobnej dobe, určenej uznesením prokurátora Okresnej prokuratúry Komárno zo dňa 30.10.2013, spisová značka 2 Pv 553/13/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 11. septembra 2013 v čase okolo 11.06 hod. v XXXXX v obchodnom dome XXXXX na  XXXXX  preniesol cez pokladňu bez zaplatenia jedno balenie žuvačiek Orbit melón v hodnote 0,49 Eura, ktoré si vložil do vrecka mikiny, ktorú mal oblečenú na sebe, pričom lustráciou v elektronickom systéme WPOLDAT, podsystém „majetkové priestupky“ bolo zistené, že za obdobný skutok spáchaný dňa 11. februára 2011 v XXXXX bol postihnutý rozhodnutím o priestupku XXXXX pokutou vo výške 10,- Eur, číslo rozhodnutia 3/2011/02352, ktoré nadobudlo právoplatnosť dňa 24. januára 2013, čím pre poškodenú obchodnú spoločnosť XXXXX, so sídlom XXXXX  IČO: XXXXX spôsobil škodu vo výše 0,49 Eura, ktorú po skutku aj nahradil v plnej výške.

Uznesením prokurátora Okresnej prokuratúry Komárno zo dňa 30.10.2013, spisová značka 2 Pv 553/13/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Prokurátor Okresnej prokuratúry Komárno uznesením číslo 2 Pv 553/13-5 z 30.10.2013 rozhodol v zmysle ustanovenia §-u 216 odsek 1 Trestného poriadku o podmienečnom zastavení trestného stíhania proti obvinenému mladistvému XXXXX, stíhanému za prečin krádeže podľa ustanovenia §-u 212 odsek 2 písmeno f) Trestného zákona, pre ktorý mu bolo vznesené obvinenie uznesením povereného príslušníka Okresného riaditeľstva Policajného zboru, Obvodného oddelenia Policajného zboru XXXXX sp. zn. ORP-742/KN-KN-2013 z 12. septembra 2013 na tom skutkovom základe, že dňa 11. septembra 2013 v čase okolo 11.06 hod. v XXXXX v obchodnom dome XXXXX na  XXXXX  preniesol cez pokladňu bez zaplatenia jedno balenie žuvačiek Orbit melón v hodnote 0,49 Eura, ktoré si vložil do vrecka mikiny, ktorú mal oblečenú na sebe, pričom lustráciou v elektronickom systéme WPOLDAT, podsystém „majetkové priestupky“ bolo zistené, že za obdobný skutok spáchaný dňa 11. februára 2011 v XXXXX bol postihnutý rozhodnutím o priestupku Obvodným úradom XXXXX pokutou vo výške 10,- Eur, číslo rozhodnutia 3/2011/02352, ktoré nadobudlo právoplatnosť dňa 24. januára 2013, čím pre poškodenú obchodnú spoločnosť XXXXX so sídlom XXXXX,  IČO: XXXXX spôsobil škodu vo výše 0,49 Eura, ktorú po skutku aj nahradil v plnej výške. 

	Podľa ustanovenia §-u 216 odsek 2 Trestného poriadku mu bola stanovená skúšobná doba 12 mesiacov, ktorá začala plynúť dňom právoplatnosti uznesenia dňa 12. novembra 2013. 

	V zmysle ustanovenia §-u 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel  aj  ďalším  uloženým  obmedzeniam  a  povinnostiam,  prokurátor  rozhodne,  že  sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Skúšobná doba u obvineného mladistvého XXXXX uplynula 12. novembra 2014. Obvinenému mladistvému rozhodnutím o podmienečnom zastavení trestného stíhania nebola uložená povinnosť nahradiť spôsobenú škodu poškodenej obchodnej spoločnosti XXXXX so sídlom XXXXX, nakoľko škodu po skutku nahradil v plnej výške.  
 
	Bol zabezpečený odpis z registra trestov, výpis z evidencie priestupkov Okresného úradu  v XXXXX  a  boli  vyžiadané  správy z Obvodného oddelenia Policajného zboru XXXXX a z Mesta XXXXX, či sa obvinený mladistvý počas skúšobnej doby dopustil priestupku alebo iného protiprávneho konania. 

	Bolo zistené, že v priebehu skúšobnej doby viedol riadny život, nedopustil sa žiadneho trestného činu ani priestupku, a negatívne poznatky o ňom nemajú. Možno teda konštatovať, že obvinený mladistvý viedol riadny život počas celej skúšobnej doby.

	Týmto sú u neho splnené zákonné podmienky vyslovenia, že sa v skúšobnej dobe podmienečne zastaveného trestného stíhania osvedčil.

	Z týchto dôvodov bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Konkolovský
prokurátor